Lav et referat af nedenstående tekst:

Tekst:
Kassen var tom, og der var ikke flere muligheder tilbage for at få økonomien på rette spor. Derfor valgte bestyrelsen for Vendsyssel Håndbold at indgive konkursbegæring. - Jeg er træt og ked af det og selvfølgelig påvirket, men jeg er også lettet, for nu er det ikke os, som skal stå med den udfordring længere, siger Christian Carlsen. Konkursbegæringen betyder, at Vendsyssel Håndbold tvangsnedrykkes til 3. division fra næste sæson og at alle spillere og trænere fritstilles. - Spillerne fritstilles, når DHF modtager konkursen, og så kan de spille andre steder, siger bestyrelsesformand for Vendsyssel Håndbold, Christian Carlsen. FfI Håndbold starter forfra i 3. division Vendsyssel Håndbold blev etableret i 2011. Her overtog man licensen til at spille divisionshåndbold fra Frederikshavn Fox Team Nord, som dengang gik konkurs. Licensen sendes nu tilbage til FfI Håndbold, som har lejet den ud til de to klubber, og her er man klar til at starte kvindehåndbolden forfra i 3. division fra næste sæson. - Forhåbentlig kan vi lokke en eller to af Vendsyssels spillere, og så kan vi måske nogen i området, og så må vi se, hvor det går hen, siger bestyrelsesmedlem i FfI Håndbold, Kim Sørensen. I FfI Håndbold håber man også, at man kan overtale Vendsyssel Håndbolds træner Olivera Kecman til at fortsætte som træner. Hun var som aktiv en af de bærende spillere på FfIs hold, som spillede i håndboldligaen. Vil ikke overtage her og nu FfI Håndbold havde mulighed for at overtage Vendsyssel-hold og plads i 1. division her og nu. Det har man takket nej til. - Det ville betyde at FfI betaler den gæld, som er i Vendsyssel Håndbold, og det tør vi ikke løbe an på. Det er for mange penge og for usikkert at give sig ud i, siger Kim Sørensen. Vendsyssel Håndbold har i flere år kæmpet for at få økonomien til at hænge sammen. I følge TV2 Nords oplysninger har en stor gæld til SKAT for uregelmæssige og manglende indbetalinger af blandt andet skat og moms presset økonomien i håndboldklubben. Kassen var tom, og derfor valgte at man at melde afbud til udekampen mod Rødovre søndag for ikke skabe flere regninger, som man ikke kan betale. - Det er mange bække små. Corona og manglende sponsorindtægter og generelt bare en svær tid, som har gjort, at vi har nødt til at kaste håndklædet i ringen, siger Christian Carlsen. Se indslaget her:

Referat:
Formanden for Vendsyssel Håndbold Christian Carlsen indgav mandag formiddag konkursbegæring på vegne af Vendsyssel Håndbold. Dermed opgiver bestyrelsen at drive klubben videre.